Rikunarita-ORG/Wikinium huggingface dataset:
# 羅馬

夫羅馬之名，取用者眾，欲知他者，請閱釋義。

| 羅馬Roma |
| --- |
| 羅馬之所在 |
| **歸屬：** | 義大利 |
| **所屬**： | 拉齊奧大區 |
| **執事**： | 市長 維吉尼亞·拉吉 |
| **用語**： | 義大利語 |
| **人口**： | 二百七十六萬餘 |

**羅馬者**，義國之都也。肇建於臺伯河畔，迄今二千七百餘載矣。其始也，拉丁遺民聚族而居。及後有狼乳雙生之兄弟羅穆盧斯、雷穆斯，築城立邑，是為羅馬之始。

初立之時，七丘環拱，形勢雄峻。歲月遷流，遂為拉丁之強國。共和肇興，執政專征，元老掌政，國勢日隆。逮至愷撒、屋大維之世，帝制建立，羅馬遂為帝國，威加四海，名震八荒。

斯邑也，古今文物，交匯其中；東西文華，薈萃於此。古跡鱗次櫛比，鬥獸場巍峨聳立，萬神殿巋然獨存，咸昭昔日帝國之輝煌。教堂林立，聖彼得之殿尤為壯麗，實乃天主教之聖地。珍藏甲天下者，有梵蒂岡之府、卡比托利尼之寶庫，皆為寰宇之瑰琦。

昔以農工立國，今則以商賈為重。賓客輻輳，商旅駢集。學府鼎立，如羅馬大學者，創建七百餘載，為泰西學術之淵藪。時尚所鍾，華服雲蒸霞蔚，冠絕一時。

羅馬之饌，享譽寰區。餅餌、麪食尤擅勝場。國人尚武好競，蹴鞠之風盛行。城中羅馬、拉素二旅，世代為敵，每逢交鋒，舉國若狂。

交通之利，四達八方。地底軌車縱橫，輿馬穿梭不絕。三大飛衢連通寰宇，為歐陸之要衝。舟車之便，冠絕全國。

十九世紀中，義大利統一，羅馬復為國都。兩次寰宇大戰，國破家亡，羅馬人奮發圖強，重建家園。今之羅馬，承古啟今，新故交融。

## 據

* 本文撮譯自英文維基大典︰羅馬一文

|  |  |
| --- | --- |
|
 | 聲音動靜，具錄於**維基共享︰羅馬** |
# 一九八二年

公元**一九八二年**於諸曆| 干支 | 壬戌 |
| 生肖 | 狗 |
| 《民報》軒轅 | 四六八〇 |
| 《江蘇》軒轅 | 四四七三 |
| 唐堯 | 四一三八 |
| 共和 | 二八二三 |
| 孔曆 | 二五三三 |
| 秦曆 | 二二〇三 |
|  民國  |  七十一  |
| 日本年號 | 昭和五十七年 |
| 日本皇紀 | 二六四二 |
| 朝鮮主體 | 七十一 |
| 韓國檀君 | 四三一五 |
| 道曆 | 四六七九 |
| 佛曆 | 二五二六 |
|  回曆  |  一四〇三  |
| * 閱
* 論
* 纂
 |

公元**一九八二年**者，平年也，繼一九八一年，下一九八三年。

## 大事

## 生

## 卒
# 宗教

各國大教圖
各教徽記
**宗教**者，以神道設教而立誡約，使人崇信者也。

蒙昧之世，民智未啟，驚造化之奇妙，痛生死之無常，不知由來，乃悉舉智識範圍之外萬類歸之於神，而奉祀之，崇拜之，此宗教所由起也。

世界宗教之大者，皆始於亞洲。如猶太教、基督教興於猶太，伊斯蘭教興於阿拉伯，婆羅門教、佛教興於印度是也。

宗教以所尊之神數分，其敬奉一神者，如基督教、伊斯蘭等，曰一神教；敬奉多神者，如印度婆羅門教等，曰多神教；談玄理不奉神者，如釋教之本相，曰無神教；任舉一物皆可崇拜者，如鄉人之拜樹拜蟲，曰拜物教。
# 天地日暖

全球暖化圖
夫工業革命以降，**天地日暖**，其勢日明，其害日顯。此固人之所為也。車舸來往轔轔，廠舍煙突矗立，黑煙裊裊，碳塵咸出。此工業日進，而污染日甚，溫室氣體日濃，熱無以去，遂俳佪於天地間。

於是萬物易，異象生。海面日漲，氣候突變，水旱交侵。漁農漸廢，物種殄絕，病蟲日增。萬民懲是久矣。

諸國遂盟，訂《京都議定書》，力減溫室氣體之釋，用緩此變。惟其成敗，尚未可知。
# 油

**油**，碳氫化合物之類也。非極性液態，於水不溶。

油水兩者，短期之內，可以乳液若奶者均混之。然，夫乳液者，亞穩之態也，歷時而又分油水二相。食之過量，脂增，或生心血之病矣。

## 概述

油者，蓋乎諸碳氫合質所成（矽油者，矽氧合質而成也），油之所成者，非極性也，異於醇酮醚諸類。至於油脂兩者，亦有異矣，夫油者，分子比之以細、連接亦為少矣。

## 類

### 食油

橄欖油
是「油」者，油脂之謂，蓋長鏈脂肪酸甘油酯。沸點高於水，而有脂香，故庖廚所繫焉。俗謂開門七件事一也。

* 植物油：菜油、向日葵油、橄欖油之屬。
* 動物油：如牛油、豬油、馬油、魚肝油、雞油。

### 精油

精油，易揮發、具芳香，常用於胭脂、妝粉之中。

### 石油

柴油
長鏈烴類，常溫液態。

### 矽油

矽油者，蓋乎矽氧高分子之類矣。不易氧化，亦熱穩矣。常用於潤滑、化妝之中。

## 用

* 潤滑劑
* 燃料
* 液壓油
* 化工原料
* 熱容

|  |  |
| --- | --- |
|
 | 聲音動靜，具錄於**維基共享︰油** |
# 一八八〇年

公元**一八八〇年**於諸曆| 干支 | 庚辰 |
| 生肖 | 龍 |
| 《民報》軒轅 | 四五七八 |
| 《江蘇》軒轅 | 四三七一 |
| 唐堯 | 四〇三六 |
| 共和 | 二七二一 |
| 孔曆 | 二四三一 |
| 秦曆 | 二一〇一 |
| 日本年號 | 明治十三年 |
| 日本皇紀 | 二五四〇 |
| 韓國檀君 | 四二一三 |
| 道曆 | 四五七七 |
| 佛曆 | 二四二四 |
|  回曆  |  一三〇一  |
| * 閱
* 論
* 纂
 |

公元**一八八〇年**者，閏年也，繼一八七九年，下一八八一年。
# 紐約市

紐約大觀
**紐約市**，在美國東岸，其國之要邑也。舉國商貿，咸發於此。下分五區，曰曼哈頓、皇后、布朗克斯、布魯克林、斯坦頓島。方七百九十公里，口八百二十七萬有奇。計及其郊，則方萬七千四百公里，口千八百有八十萬。是邑也，貨殖駢闐，泉幣流通，爲政令之樞機，亦文教之淵藪。至於採風問俗、聲色遊觀之屬，靡不畢備。聲聞四海，號爲美邦首善之區。

西元一六二四年，荷人初至，立埠，曰**新阿姆斯特丹**。後英國領之，易名紐約，唐言**新約克**，蓋英國海相時屬約克公爵也。屬北美十三州殖民地。美國立，嘗都之五載，復遷華盛頓。自是，規模甲美國，商賈輻輳，豪富蟻聚，尤以華爾街名世。

境內勝蹟棋布，其最著者，曰帝國大廈、曰時代廣場、曰自由神像。此地乃人文淵藪，風氣之先也。凡哈林復興、抽象畫派、百老匯劇、嘻哈（Hip Hop）樂風，皆濫觴於斯，而聲播寰宇。聯合國總部亦設焉。

## 辨名

俗稱紐約市（New York City），官制正名曰**紐約之城**（City of New York）。又譯新約克。約克者，英倫名郡也。昔英吉利併此地，以王弟約克公爵主之，因取其號以名，示不忘本，故曰「新」也。
# 摩洛哥

| 摩洛哥王國المملكة المغربية‎‎ |
| --- |
|

|  |  |
| --- | --- |
|  |  |

 |
| 真主，國家，國王الله، الوطن، الملك |
| **國歌：**謝里夫頌 |
| 摩洛哥王國之所在 |
| **國體：** | 君主立憲制 |
| **元首**： | 國王穆罕默德六世 |
| **總揆**： | 首相阿卜杜勒-伊拉·本·基蘭 |
| **國都**： | 拉巴特 |
| **國語**： | 柏柏爾語 阿拉伯語 法語 |
| **人口**： | 三千二百五十四萬餘 |
| **通貨**： | 摩洛哥迪拉姆 |
| **產值**： | 二千八百二十四億餘美元 |
| **均有**： | 八千三百四十九美元 |

摩洛哥所在
**摩洛哥**，在北非。北眺西班牙、西望大西洋、南接茅利塔尼亞、東近阿爾及利亞。方四十六萬方公里。口三千三百萬餘。都拉巴特。富磷酸鹽、鈷、錳、煤。奉回教。日本又譯**馬羅哥**、**莫羅哥**、**茂祿子**。

---